गुजरात में 1982 के आरक्षण विरोधी दंगों के दौरान सफाई वालों ने शहरों की बदबू मारने की हद तक गलियों को साफ करना बंद कर हिंसा का प्रतिरोध किया था। विभाजन के समय सफाईकर्मियों के भारत जाने और मुसलमानों के साफ करने के लिए गलियों में अपशिष्‍ट छोड़ जाने के विचार से पाकिस्‍तान इतना आक्रांत हो गया था कि उन्‍हें वहीं पीछे रह जाने को तैयार करने के लिए राष्‍ट्र रक्षकों का विशेष दर्जा दिया गया था। ऊना घटना की क्रूरता ने दलितों को बंद गली के मुहाने पर पर ला पटका है, जहां पुलिस (हमलावरों की) पिछलग्‍गू थी और राज्‍य ने भी अफसरशाही की लक्ष्‍मण रेखा तक ही अपने को सीमित रखा। अत: अब दलितों ने तय कर लिया है कि उन्‍हें इन ऊँची जातियों का और उनके धर्म में उनकी आस्‍था का इम्‍तहान लेना है कि ‘क्‍या गाय आपके लिए पवित्र है और क्‍या वह आपकी माँ हैॽ तो आप ही उसकी देखरेख करें!’ इसका असर तुरंत दिखाई दिया है। दलित मृत पशुओं की लाशों का निपटान करने की गैर-दलितों की प्रार्थनाओं को विनम्रता से ठुकरा रहे हैं और अब तक तो सड़ते हुए मांस की बदबू हवा में फैल चुकी है। गुजरात के मुख्‍य सचिव ने पहली बार स्‍वीकार किया है कि गो रक्षक और कुछ नहीं, बस गुंडे हैं। सरकार को अब अपने ही शब्‍दों पर खरा उतरने के लिए कदम उठाना है।